Í hverri viku tiltekur Mannlíf þá aðila sem átt hafa góða viku og slæma viku . Að þessu sinni eru það Ásmundur Friðriksson annars vegar og Jón Ingi Gíslason hinsvegar sem eru hinir útnefndu . Góð vika – Ásmundur Friðriksson Óhætt er að segja að margir hafi átt góða viku . Íbúar Austurlands hafa notið veðurblíðu síðustu daga . Karlalið Víkings í knattspyrnu átti frábæra endurkoma í Eyjum þegar Víkingur sigraði ÍBV og varð fyrsta liðið til þess að tryggja sér sæti í undanúrslitum Mjólkurbikars karla í knattspyrnu . Eflaust hafa þó fáir glaðst eins mikið og þingmaðurinn Ásmundur Friðriksson þegar Forsætisnefnd Alþingis féllst á að Þórhildur Sunna Ævarsdóttir hefði brotið siðareglur fyrir alþingismenn með ummælum sínum um akstursgreiðslur hans . Ekki glöddust þó allir og sagði flokksbróðir Þórhildar Sunnu , Jón Þór Ólafsson , að „ þessi afgreiðsla væri til þess fallin að fela mögulega spillingu og þagga niðri í þeim sem vilja uppræta hana “ . Svandís Svavarsdóttir hefur ekki beinlínis átt sjö dagana sæla vegna sykurskatts sem hún hefur boðað til . Ummæli hennar um að hlutfall of feitra væri hátt á Íslandi vakti líka reiði og var Svandís sökuð um að kynda undir báli fitufordóma . Vika Jóns Ársæls Þórðarsonar varð heldur engin skemmtiferð þegar honum var stefnt af einum viðmælenda sinna úr þáttunum Paradísarheimt . Nafni hans Jón Ingi Gíslason , formaður Kennarafélags Reykjavíkur , toppaði þó allt þegar hann var í Héraðsdómi dæmdur í skilorðsbundið fangelsi og til að greiða 19.350.000 sekt í ríkissjóðs vegna stórfellds skattalagabrots . Þetta varð ekki beint til að auka hróður Jóns sem hafði áður verið vikið úr áhrifastöðum innan Framsóknar vegna málsins .